JohanHeinsen/ENO huggingface dataset:
Viborger Samler, 1846-10-29
I indeværende Efteraar kan af de Kongelige Skovanlæg paa Alheden erholdes: 70,000 Rødgransamt endeel Lærke= og Fyrreplanter for 1 Rbd. 8 s. pr. 1000de. Steendalgaard, den 8de October 1846. Bang. Trykte Fortegnelser over de Stænderdeputeredes Bopæle, faaes hos P. C. Kabell.
Viborger Samler, 1846-10-29
Reiseselskab ønskes imorgen tidlig til Aalborg. Bogtrykkeriet anviser.
Viborger Samler, 1846-10-29
Hestehandlerne Ahsbahs fra Holsteen og Cousin fra Frankrig, ville indtræffe for at indkjøbe Remonteheste: i Skive den 9de og 10de November, hos Gjæstgiver Grønning. Hestene maae være af god Qvalitet, fra 4 til 7 Aar gl. og af 10 Qvarteers til 10 Qv. 4 Tommers Høide. For usynlige Feil, saasom: Krybbebiden, Kuller og Engbrystighed, maae Sælgerne indestaae. Sluttelig bemærkes endnu, at vi ogsaa kjøbe gode LuxusHeste. Jacobsen paa Norgaard udlover 1 Rbmk. for Tønden af Kartofler at optage.
Viborger Samler, 1846-10-29
Sengefjer, er billig at faae hos S. Buchwaldt. Viborg, den 6te October 1846.
Viborger Samler, 1846-10-29
Sengefjer, kan atter kjøbes hos A. W. Sandberg.
Viborger Samler, 1846-10-29
Eidamer, gule Schweitzer, Apetit & Holsteenske Oste, faaes til billigste Priser, ligesom gamle Schweitzer-Oste udsælges til 18 s. K., hos J. J. Samson.
Viborger Samler, 1846-10-29
Røgtobakker & Cigarer af forskjellige Fiinheder, vestindisk Snuus paa Flasker, samt de fra Schartav saa meget yndede Skraatobakker i smaae Ruller, er nylig arriveret hos J. J. Samson.
Viborger Samler, 1846-10-29
Norske Spegesild, nye Klipfisk, faaes billig hos J. J. Samson.
Viborger Samler, 1846-10-29
Vanille, hamberger Kirsebær, Cathrineblommer, Confect Rosiner, Krak Mandler, Sucat, Carry, Cajennepeber, guul eng, malet og dansk bruun Sennop i Pakker, fiin Congothee, Vanil & Krydder-Chocolad, hvid Stivelse i Pakker, faaes til billigste Priser hos J. J. Samson. Portviin, Madeira, Champagne, Medor, gl. Viin, ægteBourdaux=Cognae, faaes billig og i gode Vare hos J. J. Samson.
Viborger Samler, 1846-10-29
Kjøbenhavnsk Blanksværte, raffineret Lampeolie, Haarolie, Cocus & vellugtende Vindsor=Sæbe, faaes hos J. J. Samson. legede & ublegede Tvister, Glasvare & Steentøi, er nylig arriveret og sælges billig hos J. J. Samson.
Viborger Samler, 1846-10-29
Udmærket fedt Bedekjød faaes Fredag og Løverdag hos J. Thisted.
Viborger Samler, 1846-10-29
Kornauction. Tirsdagen den 10de November førstkommende, Kl. 11 Formiddag, lader Viborg Cathedralskole ved offentlig Auction paa Viborg Raadhuus bortsælge sit Kornvederlag for Kongetienden af Afgrøden 1846 af Lunøe, Feldingberg, Flye, Brigsted, Kobberup, Dommerbye, Jeberg, Lybye, Grønning, Smollerup, Dauberg, Vester Ørum og Øster Ørum Sogne, samt sit Landgildekorn for 1846, ialt circa 372 Tdr. Rug, 280 Tdr. Byg og 25 Tdr. Havre. Conditionerne erfares ved Auctionen. Viborg Cathedralskoles Forstanderskab, den 14de October 1846. E. Selmer, Rod. R. Ursin. F. C. Olsen. const.
Viborger Samler, 1846-10-29
At den til den 14de November førstkommende averterede Auction over det Bog-, Papiir, Musik- og Kunsthandler Mønsters Fallitboe tilhørende Leiebibliothek først afholdes Torsdagen den 19de næstefter, om Formiddagen Kl. 10, bekjendtgjøres herved. Assens Byefoged-Contoir, den 22de October 1846.
Viborger Samler, 1846-10-29
J Hr. Justitsraad Buchwalds Fraværelse, Fredberg, const.
Viborger Samler, 1846-10-29
Proclama. Creditorerne i Boet efter afdøde Aftægtsmand Søren Christensen og forhen afdøde Hustrue Jnger Pedersdatter i Mollerup, Ørum Sogn, indkaldes til, inden 12 Ugers Forløb, at anmelde og bevise deres Fordringer. Middelsom og Sønderlyng Herreders almindelige Skifteret. Viborg, den 10de. October 1846. Rod. (Hermed følger Tillæg).De er Stifts-TiEffe. Go No 170. angaarsgaardinariane -
Viborger Samler, 1846-10-29
Stænderforsamlingen i Viborg. J det 2det Møde den 22de October forelagde den kongelige Commissarius følgende Lovudkast: 1) Udkast til en Anordning om Trykkefriheden, hvortil Comitee nedsattes, bestaaende af Prof. Larsen med 39 St., Landsoverretsproc. Jespersen med 38, Overkrigscomm. Holst m. 34, Biskop Tage=Müller m. 30 og Godseier Nyholm m. 16 St.; 2) ang. Erstatning for Vildt skade - Comitee, Gaardeier Black med 21 St., Justitsr. Fjelstrup og Kammerh. Baron Rosenkrantz hver med 18; 3) ang. Contracter og Brugen af Parceller af Landeiendomme for et særdeles langt Tidsrum – Comitee, Kammerr. Aagaard m. 33 St., Cancellie. Jngerslev m. 18 og Justitsr. Fielstrup m. 13; 4) ang. Kort ved Afhændelsen af Fæstegods - Comitee: Ritmester Friis m. 24 St., Kammerr. Aagaard m. 19 og Forvalter Hjort m. 18; 5) ang. Retsbetjentenes Betaling for Licitationsforretninger - Comitee, Cancellie. Jngerslev m. 19 St., Justitsr. With m. 16 og Kammerr. Ravn m. 15; 6) ang. Forbedring i Huusmændenes Kaar - Comitee, Propr. Weinschenkm. 36 St., Gaardeier Kirk m. 35, Godseier Nyholm m. 26, Sognefoged Jacobsen m. 24 og Prof. Larsen m. 18. 3die Møde. Præsidenten anmeldte følgende private Andragender: 1) Prof. Larsen: Andr. om Lovudkast, sigtende til en Ophævelse og Forandring af den patrimonielle Jurisdiction og Øvrigheds Magt, m.v. 2) Overretsproc. Jespersen: Andr. ang. et paa omhyggelige locale Undersøgelser bygget Lovudkast til en fuldstændig Emancipation af de Ufrie i de dansk-vestindiske Colonier. 3) Samme: Andr. ang., at Organisationen af Landsoverretten i Viborg forandres derhen, at 5 Tilforordnede votere i enhver Retssag, m.v. 4, Kjøbmand Ree: Andr. ang.)at der ved Sorø Academie, overeensstemmende med dets Statuter af 28de Jan. 1827, oprettes et videnskabeligt theoretisk og practisk Agerdyrknings-Jnstitut m.v. 5) Overkrigscomm. Holst: Andr. om, at et Lovudkast, sigtende til Ophævelse af Portconsumtionen og Formalingsafgiften, maa blive forelagt Stændernes næste Forsamling. – Den kgl. Commissarius forelagde følgende Lovndkast: 1) ang. Straf for Beskadigelse af Jernbaner - Comitee: Larsen, Jngerslev, Betzer; – 2) ang. Høstakke og a. des, i Nærheden af Jernbanet Comitee: Larsen, Jngerslev, Betzer; – 3) ang. Forbedring i Lægernes Embedsindtægter - Comitee: Skeel, Jespersen, Jensen; – 4) ang. Høiesteretsadvocaternes Salair - Comitee, Fleischer, Schytte, Jespersen. - 5) ang, en Pensionsanordning - Comitee, Friis, Larsen, Tage=Müller, v. Støcken, Bruun; - 6) ang. Høitidsoffer - Comitee, Tage Müller, Estrup, Schjøtt; – 7) ang. Udvidelse af Selveierbøndernes Testationsfrihed Comitee: Kirk, With, Hjort; - 8) ang. Retsvidne-Jnstitutionen - Comitee: Jacobsen, Larsen, Jespersen, With, Secher; – 9) ang. Jndskrænkning af Overpolitiretternes Virkekreds - Comitee, Larsen, Rosenkrantz, Wandborg, Nyholm, Fleischer; - 10) ang. Fritagelse for Skibsafgifter - Comitee, Krieger, Bruun, Schytte; - 11) ang. Tolden - Comitee: Estrup, Bruun, Funder, Ree, Køster; - 12) ang. Spillekort – Comitee: v. Støcken, Benzon, Skeel. Til Medlemmer af Petitionscomiteen valgtes: Kammerr. Aagaard, Biskop Tage Müller, Cancellie. Jngerslev, Justitsr. Estrup og Provst Møller.
Viborger Samler, 1846-10-29
Døde. Kjøbenhavn: Forvalter ved Maskinhørspinderiet, Frederik Barfred; J. S. Beilgaard, 77 Aar; Caroline Gennerop, f. Munch, 50 Aar; Urtekræmmer Mahlers Enke, Gidsel Marie, f. Høeg, 73 Aar; Mad. Thalia Caroline Nielsen, f. Rosendahl, 51 Aar; Bødkermester Jens Anders Thorn green, 81 Aar; Enkemad. Johanne Hylling, 20 Aar. - Fredensborg: Enkefrue Majorinde Magdalene Louise Melsted, f. Borchgrevink, 74 Aar. - Overberg: Christine Marie Peiffer, f. Winkler, 73 Aar. - Stubbekjøbing: Niels Staal, 20 Aar. Odense, Digteren C. Baggers eneste Søn, en hjertensgod Yngling paa 1617 Aar, efter længere Tids Sygeleie. (Faderen befinder sig ogsaa i en meget lidende Tilstand). - Liselund: Stænderdeputeret, Cancelliraad, Birkedommer Haastrup. Ribe: Peder Momsen. - Bramminge Nygaard: Wilhelm Fabricius Øllgaard, 74 Aar. - Rottrup. Cand. philos. Peder Ellern, 74 Aar. - Horsens; Handelsbetjent A. Knudsen, 20 Aar. - Borum Kro: Landmaaler J. Høiriis, 50 Aar.
Viborger Samler, 1846-10-29
AVERTISSEMENTS. Aar 1846 Torsdagen den 1ste October blev inden Veile Bytingsret af beskikket Sættedommer, Overauditeur, Herredsfoged, Ridder Stockfleth afsagt Dom i Sagen: Stænderdeputeret, Borgerrepræsentant, Fabriqueur Dalgas, contra: Borgerrepræsentant, Auctionsholder Pachness, ved hvilken Dom saaledes er kjendt for Ret: "De af Jndstævnte, Borgerrepræsentant og Auctionsholder Pachnes, mod Citanten, Stænderdeputeret og Borgerrepræsentant Dalgas, i Tillægsbladet til Veile Amts politiske og Avertissementstidende Nr. 60, i et Jnserat, betitlet: "Til Hr. Stænderdeputeret Dalgas, Formand for Borgerrepræsentanterne i Veile", indførte fornærmelige Udladelser, at Citanten har handlet som en kivlysten, hovmodig Daare", at han fremturer i sit Overmod, og at han griber enhver Anledning til Strid med Jndstævnte, bør døde og magtesløse at være, saa at de ikke komme Citanten til Skade paa Ære og gode Navn og Rygte i nogen Maade, og bør Jndstævnte for sit i denne Henseende udviste Forhold bode 50 Rbd. til Veile Byes Fattigkasse og være den i Forordn. 27de September 1799, 20 anordnede Censur underkastet i 1 Aar. Saa bør Jndstævnte ogsaa betale Rettens Gebyr, Skriversalarium og stemplet Papiir, som til Sagen, saafremt den ikke fra Citantens Side havde været beneficeret, skulde have været forbrugt, samt i Salair til Citantens befalede Sagfører, Procurator Kragballe, 10 Rbd. Det Jdømte at udredes inden 15 Dage efter denne Doms lovlige Forkyndelse under Adfærd efter Loven."Der herved overeensstemmende med Forordningen af 27de September 1799 § 20 bekjendtgjøres. Veile Byskrivercontoir. Carøe.
Viborger Samler, 1846-10-29
Den Gjørup Hospital tilhørende Ryde Kirketiende ønskes bortsolgt underhaanden, ifald et efter Tiderne antageligt Bud gjøres. Tiende Vederlaget er kun uforanderligen bestemt af omtrent 128 Tønder Hartkorn, den øvrige Tiende kan Eieren oppebære i Kjærven. Lysthavende ville behage at henvende sig til Hospitalsforstander Hagemann i Viborg. Viborg, den 13de October 1846. L. Bretton. M. L. Øllgaard.
Viborger Samler, 1846-10-29
Nørre-Jyllands Stænder-Tidende 1846. De, der ønske at subskribere paa Samme, ville behage herom snarest at gjøre Anmeldelse til nærmeste kongl. Postcontoir og for Viborg By og Omegn til Undertegnede. Prisen er, uden Hensyn til Nummer=Antallet, 3 Rbd. pr. Exemplar. H. Wissing.
Viborger Samler, 1846-10-29
Madame M. Fischers Modehandel, er flyttet til den af Hr. Procurator Quistgaard sidst beboede Leilighed i Hr. Philipsens Gaard paa Hjørnet af Mogensgade og lille St. Hansgade, hvorfra jeg, efter min Hjemkomst fra Kjøbenhavn, hvor jeg har gjort et særdeles smukt Jndkjøb af de nyeste og moderneste til Damepynt hørende Artikler, saasom: Silke=Fløiels=Hatte, Silke=Hatte, Kapper, Hatte-Fjedre, udmærket smukke franske Blomster m.m. M., anbefaler mig i behagelig Erindring.
Viborger Samler, 1846-10-29
Manufacturhandel, paa Torvet i Skive. Vi tillade os herved, saavel for det ærede indenbyes som udenbyes Publicum at anbefale et godt Udvalg af Manufactur= og Modevarer.
Viborger Samler, 1846-10-29
Ved billige og bestemte Priser, samt prompte og redelig Behandling, vil det stedse være vor Bestræbelse at gjøre os vore Kunders Tiltro værdig. Vor Bopæl er i Hr. Farver Konderups Gaard. Skive i October 1846. Møller & Behrens. Nylig er udkommet: Andet Oplag, Medgift for hele Livet. Til den christelige Ungdom paa Confirmationsdagen. af Rosenmüller. Oversat af J. L. Rohmann. 6 Mk. i Papbind (i Pragtbind til forskjellige Priser). Jndhold: 1. Erkjend den Lykke at være en Christen. 2. Vær arbeidsom. J. Lær allerede tidlig at føle den Salighed, som den med Glæde opfyldte Pligt har i sit Følge. 4. Vær sparsommelig. 5. Vil Du have det godt i Verden, saa vær overalt ærlig og redelig i din Vandel. 6. Hold paa din Ære. 7. Bevar Uskyldigheden og et reent Hjerte. 8. Nogle Raad til at bevare Uskyldigheden. 9. Hellige ogsaa dit Legeme Gud til et Tempel. 10. Vær forsigtig i Valget af dem, med hvilke Du omgaaes. 11. See Dig for, at ikke ogsaa dine Venner vorde dine Forførere. 12. Vær maadeholden i Nydelsen af sandselige Fornøielser. 13. Lær at beherske Dig selv. 14. Vær aarvaagen over Dig selv. 15. Selvprøvelse. 16. Anvend eensomme Timer vel. 17 Vær flittig til Bønnen. 18. Læs flittig Guds Ord. 19. Lad Søndagen være Dig hellig. 20. Træd ogsaa Du, og Yngling og Pige, ofte hen til din lidende Frelsers Kors. 21. Erindring i Skriftemaalet om de begangne Synder. 2 Eftertanke over den hellige Nadvere. 23. Vær taknemmelig imod de Mennesker, som vare dine Velgiørere. 24 Vær allerede i Ungdommen betænkt paa en lykkelig Alderdom. 25. Glem aldrig, at dit nærværende Liv er en Forberedelse til Evigheden. 26. Nogle korte Leveregler.
Viborger Samler, 1846-10-29
Dette ypperlige Skrift er overalt bleven modtaget med stort Bifald. Dets sunde Jndhold, de skjønne Foredrag og de dybe Sandheder, som det i saa riig Maade indeholder, ere ret tiltalende og opmuntrende til det Godes Fremme. - Skriftet faaes i alle Boglader, i Viborg hos P. C. Kabell, og i Odense hos Forlæggeren den Hempelske Boghandel. Nylig har forladt Pressen,
Viborger Samler, 1846-10-29
Nye Kogebog, store og smaae Huusholdninger, eller: Anviisning til at koge, bage, stege, nedsylte, henlægge, indslagte, anrette o. s. v. af Jacobsen forhen Kok hos Hs. Exell. Hr. Generallieutenant v. Ahlefeldt-Laurvig til Grevskabet Langeland. 6te forbedrede og med en Mængde, nyere og moderne Retter forøgede Oplag, samt ledsaget med Anviisning til Melk og Flødes fordeelagtigste Behandling til godt Smør, og Anviisning til at farve forskjellige Couleurer. Uagtet Bogen saaledes er forøget og forbedret er Prisen paa Samme dog nedsat til 1 Rbd. pr. Exemplar indb. til hvilken Priis den kan erholdes i alle Boglader, i Viborg hos P. C. Kabell, og i Odense hos Forlæggeren den Hempelske Boghandel.
Viborger Samler, 1846-10-29
J Høyers Conditori kan erholdes hver Dag; Frisk Hvedebrød, saavel blødt som haardt, flere Sorter smaae Kager, hvoriblandt indbagte Æbler, fiin Punschextract paa Flasker; efter Bestilling: Store Posteier, Tærter og andre store Kager til Selskaber, m. m. M. Trykte Fortegnelser over Postens Ankomst og Afgang, faaes paa Posthuset for 6 s. Stykket.
Viborger Samler, 1846-10-29
En øvet Haandskriver ønsker noget Arbeide; hans Adresse meddeles af Bogtrykker Wissing.
Viborger Samler, 1846-10-29
Efterat have givet mit Maltgjørerie en til Tidens Fordringer mere passende Udvidelse og Indretning, og efterat have gjort mig nøie bekjendt med de hensigtemæssigere Maader at tilberede Malt paa, tillader jeg mig herved at anbefale fornævnte mit Maltgjørerie, med Tilføiende, at jeg ikke alene modtager Byg til Maltning saavel til hvidt som bruunt, men at jeg ogsaa ombytter 9 Skpr. godt Gradet Byg med 8 Skpr. Malt, og endelig at der stadigen kan erholdes Malt af begge Slags tilkjøbs til gangbare Priser. Nørremolle ved Viborg, den 9de Octbr. 1846. L. K. Willesen.
Viborger Samler, 1846-10-29
Vamp Chocolade, udarbeidet til den fuldkomneste Fiinhed i den Deichmannske Handels Chocolade-Fabrik ved Kjøbenhavn, erholdes til Fabrikpriserne, 2 Mk. a 8 Mk., pr. 5, hos Hr. S. Buchwaldt i Viborg. L. A. Damgaard i Skive. P. C. Dige P. F. Nyeboe i Ringkjøbing. A. W. Andrup i Lemvig. - F. C. Bruun i Holstebroe. - F. Schade i Nykjøbing paa Mors. For fuldstændigen at sikkre mig Afgjørelsen af enhver, fra mine, for flere Aar siden ophævede, Handelsforbindelser muligen hidrørende, saavelsom enhver anden Fordring, har jeg erhvervet efterfølgende Kongelige Bevilling: "Vi Christian den Ottende, af Guds Naade Konge til Danmark, de Venders og Gothers, Hertug til Slesvig, Holsten, Stormarn, Ditmarsken, Lauenborg og Oldenborg gjøre vitterligt: At Vi, efter Kjøbmand Christen Nielsen Borup af Randers Kjøbstad i Vort Land Nørrejylland hans herom allerunderdanigst gjorte Ansøgning og Begjæring, allernaadigst have bevilget og tilladt saa og herved bevilge og tillade, at bemeldte Kjøbmand C. N. Borup ved Proclama sub poena præclusi et perpetui silentii, med Aars og Dags Varsel, i den Berlingske politiske og Avertissements-Tidende, den Altonaiske Mercur, samt Aarhuus Stiftstidende 3de Gange efter hinanden maa indkalde alle dem, som formene sig at have noget at fordre paa ham, med deres Paastand at fremkomme, og saadant deres havende Krav, inden foreskrevne Tids Forløb for ham at anmelde og beviisliggjøre; dog Umyndiges Tiltale i Fremtiden efter Forordningen af 20de Februar 1717 forbeholden, og skal saadan Jndkaldelse i Aviserne ansees og være ligesaa gyldig, som om den var skeet ved Proclama efter Loven; dog skal denne Vor allernaadigste Bevilling Ord til andet indrykkes i fornævnte offentlige Tidender, samt læses for vedkommende Værneting, samt ved den Overret, hvorunder samme henhører. Hvorefter de Vedkommende sig allerunderdanigst have at rette, og for Skade tage vare. Givet i Vor Kongelige Residents=Stad Kjøbenhavn, den 23de September 1846. Under Vort Kongelige Seigl. (L. S. Efter Hans Kongelige Majestæts allernaadigste Befaling. Stemann. Ørsted. Bentzen. Holm. Lange. Simony.
Viborger Samler, 1846-10-29
Bevilling for Kjøbmand Christen Nielsen Borup til, ved Proclama i Aviserne, at indkalde alle dem, som maatte have nogen Fordring paa ham." I Henhold til ovenstaaende allernaadigste Bevilling, som snarest muelig vil vorde læst inden vedkommende Over- og Underret, indkaldes herved Alle og Enhver, som maatte formene at have Noget hos mig at fordre, til under deres Rets Fortabelse at melde sig inden foreskrevne Frist. Randers, den 27de September 1846. C. N. Borup.
Viborger Samler, 1846-10-31
Nr. 171.
Viborger Samler, 1846-10-31
74 Aarg. Kongelig allernaadigst privilegeret StiftsTidende. Jver Forsendes med Brevposten i Danmark og Hertugdommerne. Snaphansonspengersaasnappersens Hannanannammenarannagramsons Løverdagen den 31te October 1846.
Viborger Samler, 1846-10-31
Denne Tidendes udenlandske Artikel redigeres af Adjunct Reitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-10-31
Nyeste Postefterretninger. Frankerig. Paris, den 23de Octbr. Man forsikkrer at Fyrst Metternich har foreslaaet Tuilerierne, at Frankrig og Østerrig skulle giøre fælleds Sag i Schweizeranliggendet, og at Guizot har antaget Forslaget. At man imidlertid foreløbig har renonceret paa enhver bevæbnet Jndskriden, sees af følgende Artikel i Journ, des Deb.: "Lad Schweiz tumle sig saameget det vil indenfor sine egne Grændser; vi ville ligesaalidt indblande os i disse periodiske Omvæltninger, som i de Revolter, der ødelægge Portugal og Mexico. Vi anerkjende, at Schweiz er berettiget til efter eget Behag at ødelægge sig selv; som Nabostat indskrænke vi os til at forlange, at Schweiz maa vide at holde den fortærende Brand indenfor sine egne Grændser.
Viborger Samler, 1846-10-31
Efter Esprit public er Salvand, bestemt til Civil gouverneur i Algerien og Ross til Minister for den offentlige Underviisning, fordi hans gode Forhold til Paven bedst vil tillade ham at gjennemføre Loven om Secondairunderviisningen. Efter Journalen vakler Grev Rossi endnu; Andre formene derimod, at Guizot ogsaa vakler ved, eller tager i Betænkning at tilbyde den forrige Professor en Portesenille, der neppe vil tilfredsstille hans Ærgjerrighed. Beien af Tunis har indskibet sig i Tunis paa et fransk Dampskib for at afgaae til Frankrig. J det rige Marseille tilberedes ham en glimrende Modtagelse. Telegraphen har kaldt Viceadmiral Dupetit-Thouars til Paris, hvor han har havt en meget lang Conference med Marineministeren, ifølge hvilken en Coureer er afgaaet til Brest med nye Jnstructioner til Gouverneuren i Occanien. Ogsaa Forstærkninger skulle afgaae tilOtabeiti.
Viborger Samler, 1846-10-31
Spanien. Madriderposten af 18de mangler. De nyeste Efterretninger fra denne Stad meddele kun Beskrivelser over den prægtige Tyrefægtning den 16de og samme Dags Banquet og Bal.
Viborger Samler, 1846-10-31
Storbritannien og Jrland. London, den 23de Octbr. Efter de sidste Beretninger fra Dublin er det O'Connels Hensigt at prorogere i 6 Maaneder Repealassociationen. Torybladene ville vide at O'Connel ene og alene foretager dette Skridt, fordi Repealrenten har aftaget saaledes, at den ikke længer dækker de Omkostninger, Repealassociationen har at bære. – Fra Grevskabet Tipperary indløbe endnu sørgelige Efterretninger om de om sig gribende Voldsomheder, hvori Landfolket giør sig skyldigt, og hvilke synes mindre at have deres Udspring i den herskende Mangel paa Levnetsmidler end i den atter opvaagnende Pradial-Agitation. Naar man tør uddrage nogen Slutning af den Jver, hvormed Morn. Chron, fører Ordet for den øieblikkelige Frigivelse af Kornhandelen, og hvorved den navnligen opfordrer Premierministeren til ved ingen psendo-constitutionelle Betænkeligheder at lade sig afholde fra denne Forholdsregel, saa synes det at Cabinettet neppe endnu har fattet nogen endelig Beslutning for at afhielpe den truende Mangel, det være nu paa eget Ansvar, det være nu med Parlementets Hjelp. Parlementets Jndkaldelse netop nu kan sikkert være forbundet med saa mange Jnconvenientser at den neppe kan synes tilraadelig, desaarsag anbefaler Morn. Chron, samme kun eventuelt, og trænger derimod paa, at Ministrene skulle handle paa eget Ansvar. M. Chr. forlanger tillige Havnenes Aabning for fuldkommen friKorntilførsel, Suspenderingen af Navigationslovene, for hurtig at tilveiebringe Levnetsmidler allevegne fra, og Admittering af Sukkere til Forbrug ved Bryggerier og Brændeviinsbrænderier, og søger at godtgjøre, at Ministeriet ei har at frygte for et Afslag med Hensyn til den fornødne Jndemnitets=Act. - Communeraadet i Manchester har iforgaars besluttet en Petition til Ministrene om Frigivelse af Jndførsel for alle Slags Levnetsmidler.
Viborger Samler, 1846-10-31
Admiralitetet har forlangt en detailleret Beretning om Tilstanden af de i Shernes liggende saakaldte AdvanceShips (udrustede, men ikke tiltaklede og ikke bemandede Skibe), samt om Beløbet af Omkostninger og Tid forat sætte dem i fuldstændig seilfærdig Stand. Af saadanne Skibe ligge i hiin Havn alene 13, nemlig 9 Linieskibe, hvoriblandt 2 af første Rang, og 4 svære Fregatter, hver paa 50 Kanoner.
Viborger Samler, 1846-10-31
Over Hull haves Efterretninger fra London af 24de Octbr. Efter the Times lide kun udenlandske Handelshuse Tab ved det store Handelsfirma Harman & Comp.,der har erklæret sig insolvent.
Viborger Samler, 1846-10-31
J de sidste Dage har det ved vore Kyster stormet stærkt fra S. S. Vest indtil N. N. Vest, navnligen den 21de og 22de Octbr. En Mængde til vestlige Egne bestemte Skibe have søgt Beskyttelse i de engelske Havne. - Efter Beretninger fra Liverpool er Dampskibet Great-Westerne endnu ei ankommet dertil. Den Skade, dette store Skib led paa sin Henreise til New-York, har vel tvunget Skibet til at tiltræde Tilbagereisen nogle Dage senere end Bestemmelsen, fører med sig; thi Skibet ankom først den 30te Septbr. til New-York og skulde allerede d. 8de Octbr. afseile derfra.
Viborger Samler, 1846-10-31
Man er nu beskæftiget med at bringe istand en Forbindelse imellem London og Liverpool ved en electrisk Telegraph. Allerede ere Traaden befæstede mellem Ely og Peterborough, og hele Linien vil være aldeles færdig i 3 Maaneder. Naar dette er Tilfældet, behøver man kun 8 Minuter for at erholde Svar fra London paa et til Liverpool sendt Budskab, og omvendt.
Viborger Samler, 1846-10-31
Jtalien. Rom, den 14de Octbr. Optagelsen af et temmelig fanatisk Opraab i "Allg. Zeit. har havt tilfølge, at det Nr., hvori samme fandtes, blev strax ved sin Ankomst hertil belagt med Beslag. Om Cardinal Della Gengas nuværende Opholdsted veed man intet Tilforladeligt. Flere ville vide, at denne Cardinal er Forfatter til hiint Opraab. Men factisk er det, at i sidste Torsdagnat blev en Fange af fornem Stand bragt i en vel escorteret Vogn til Castellet St. Angelo, hvor han holdes i strengeste Varetægt. Om Fangens Navn svæver et hemmelighedsfuldt Mørke. Fremdeles er Hs. Hellighed Paven i Besiddelse af 2 Originalbreve fra Cardinal L., der i høi Grad skulle compromittere Cardinalen. Paven skal ved Nattetid have kaldt Cardinalen til sig, forelagt ham i flere Cardinalers Nærværelse hine Breve, og derefter ladet ham hensætte paa et Sted, hvor det er ham umuligt at realisere de af ham udkastede Planer. Foruden hiin høie Fange opholde sig endnu 4 andre geistlige Arrestanter i Castellet St. Angelo.